jkorsvik/nowiki_second_scrape_merged huggingface dataset:
Hvitkronekjerrspurv

Hvitkronekjerrspurv (Atlapetes albinucha) er en spurvefugl i slekten Atlapetes i familien buskspurver. 


== Underarter og utbredelse ==
Det er beskrevet åtte underarter av hvitkronekjerrspurv:
Atlapetes albinucha albinucha (d’Orbigny & Lafresnaye, 1838) – forekommer på den karibiske bakken av Mexico fra Puebla og Veracruz sør til Oaxaca og Chiapas.
Atlapetes albinucha griseipectus (Dwight & Griscom, 1921) – forekommer på Stillehavets bakken av det sørvestlige Chiapas i det sørlige Mexico, på høylandet i det vestlige Guatemala og El Salvador.
Atlapetes albinucha fuscipygius (Dwight & Griscom, 1921) – forekommer på høylandet av Honduras, det nordvestlige El Salvador og det nordvestlige Nicaragua.
Atlapetes albinucha parvirostris (Dwight & Griscom, 1921) – forekommer i Costa Ricas subtropiske sonen.
Atlapetes albinucha brunnescens (Chapman, 1915) – forekommer i det vestlige Panamas subtropiske sonen.
Atlapetes albinucha coloratus (Griscom, 1924) – forekommer i den subtropiske sonen av de østlige Chiriquí i Panama.
Atlapetes albinucha azuerensis (Aldrich, 1937) – forekommer på Azuero halvøya i det sørlige Panama.
Atlapetes albinucha gutturalis (Lafresnaye, 1843) – forekommer i de tropiske og subtropiske sonene av de colombianske Andes sør for Antioquia, Santander og Norte de Santander.


== Referanser ==


== Eksterne lenker ==
(en) hvitkronekjerrspurv i Global Biodiversity Information Facility 
(no) hvitkronekjerrspurv hos Artsdatabanken 
(en) hvitkronekjerrspurv hos ITIS 
(en) hvitkronekjerrspurv hos NCBI 
(en) Kategori:Atlapetes albinucha – bilder, video eller lyd på Wikimedia Commons 
Atlapetes albinucha – detaljert informasjon på Wikispecies 
Atlapetes albinucha (ID BFF6B54CF2D4ADEF). Avibase. Hentet ut 31. juli 2015.
Atlapetes albinucha (TSN 558800). Integrated Taxonomic Information System. Hentet ut 31. juli 2015.
Birdlife Species Factsheet: Atlapetes albinucha. Besøkt 2015-07-31.
IBC - The Internet Bird Collection: Atlapetes albinucha. Besøkt 2015-07-31.
Clements, J. F., T. S. Schulenberg, M. J. Iliff, D. Roberson, T. A. Fredericks, B. L. Sullivan, and C. L. Wood. 2015. The eBird/Clements checklist of birds of the world: v2015. Besøkt 25. september 2015.
Hvitkronekjerrspurv fotogalleri VIREO. Besøkt 2015-07-31.
Billy J. Kramer

Billy J. Kramer (født William Howard Ashton  19. august 1943 i Bootle utenfor Liverpool), er en engelsk musiker og sanger, mest aktiv i den tidlige delen av British Invasion/Merseybeat-utviklingen mellom 1963 og 1965. Kramer hadde Brian Epstein som manager, og fikk dermed tilgang til sanger skrevet av John Lennon og Paul McCartney, noe som i stor grad var grunnlaget for hans suksess.
Han var lærling hos British Railways og gitarist i et band han hadde dannet, «The Coasters». Han hadde valgt «Kramer» fra telefonboken og forandre William til Billy. Kort tid etterpå ble han sanger. Kramer var på vei ut av gruppen for å satse fullt på British Railways da han fikk et tilbud fra Brian Epstein om å bli tatt over av ham. Samtidig ble det foreslått av Lennon at han skulle legge inn en J. for å skille seg enda mer ut (om han ble spurt, skulle J. stå for Julian, noe Kramer sto over, da han synes navnet virket for snobbete).Ettersom backingbandet ikke ønsket å bli profesjonelle, hentet Epstein inn backingbandet The Dakotas fra Manchester så fort de begge ble sikret platekontrakt med Parlophone. Bandet Billy J. Kramer and The Dakotas nøt godt av The Beatles' suksess. Da Beatles hadde hatt suksess med førstealbumet, ble en av sangene Harrison sang, «Do You Want to Know a Secret», tilbudt dem. De fikk også B-siden der, «I'll Be on My Way». Singelen ble en øyeblikkelig suksess, og tok andreplass på listen, bak The Beatles' egne «From Me to You». Kramer fortsatte med Beatles-låtern denne gangen «Bad to Me» med «I Call Your Name» som bakside. Det ble en førsteplass i Storbritannia og en niendeplass i USA. Der de to første singlene var Lennon-singler, var den tredje, «I'll Keep You Satisfied», skrevet i hovedsak av McCartney. Den fikk en fjerdeplass med 13 uker på topplisten i Storbritannia.
Kramer valgte i 1964 sangen «Little Children», den første singlen som ikke var gitt dem av The Beatles, og denne ble en ny nummer 1 i Storbritannia og kom på sjuende i USA, og dermed bandets beste hit. Deretter fikk de sin siste Lennon-McCartney sang i «From a Window», der de såvidt greide topp 10. Et mislykket forsøk på en ballade i «It's Gotta Last Forever» nådde aldri opp i Storbritannia og kom på 67.-plass i USA. Deres siste hit ble «Trains and Boats and Planes», som fikk en 12.-plass. Uten evne til selv å skrive sanger og være med på den musikalske utviklingen, forsvant dermed Kramer fra søkelyset. Etter noen mislykkede forsøk til og begynnende alkoholproblemer for Kramers del, brøt Kramer og Dakotas samarbeidet. Kramer prøvde seg på egen hånd med lite hell.  
I 1983 ga han ut et eget album, og året etter forlot han Storbrtiannia etter skilsmisse og alkoholproblemer. I 2013 kom han ut med albumet «I Won the Fight»


== Referanser ==


== Eksterne lenker ==
(en) Billy J. Kramer – kategori av bilder, video eller lyd på Commons 
(en) Billy J. Kramer på Discogs 
(en) Billy J. Kramer på MusicBrainz 
(en) Billy J. Kramer på Songkick
The Lovin’ Spoonful

The Lovin' Spoonful er en amerikansk musikkgruppe dannet i 1965 i New York City. Bandets musikk er i hovedsak folkrock og poprock, med trekk av country.
I gruppens mest aktive år var gitaristen, munnspilleren, sangeren, komponisten og låtskriveren John Sebastian den dominerende figuren, og han skrev flesteparten av låtene. De andre originalmedlemmene var Steve Boone (bassgitar), Zal Yanovsky (gitar) og Joe Butler (trommeslager).
De fikk to øyeblikkelige hits i 1965 med de selvkomponerte «Do You Believe In Magic» og «You Didn't Have to Be so Nice», begge poprocklåter. Begge kom inn på topp 10 på respektive 9.- og 10.-plass. Deres neste hit, «Daydream», utgitt i 1966, var markant forskjellig, en slags folkrock-vise i slentrende tempo med bare akustisk gitar og ingen koring. Slik viste The Lovin' Spoonful ikke var fanget i British Invasion-musikken som begynte å avta. Sangen kom på andreplass på listene. Etter «Daydream» kom The Lovin' Spponful med en hit igjen fra førstealbumet i «Did You Ever Have to Make up Your Mind», med mer folkrock-stil med flørt med country. Dette ble en ny andreplass. 
Igjen dramatisk forskjellig fra denne sangen var neste hit, også den fra 1966, «Summer in the City». Sangen var mer rockete enn tidligere utgivelser. Låten var også et samarbeid mellom samtlige medlemmer i gruppa. Sangen ble bandets eneste nummer 1 hit. Det ble vanskelig for dem å følge opp suksessen. «Rain on the roof», en enkel folkrock-sang-vise med harpe, fikk en 10.-plass, før de fulgte opp med «Nashville Cats», en svært country-preget låt som fikk dem på åettendeplass. Dette var deres siste topp 10-sang. 
I 1967 begynte bandet å falle sammen da Boone og Yanovsky ble fengslet for bruk av marijuana. Yanovsky forlot gruppen og ble erstattet av gitaristen og musikkprodusenten Jerry Yester. Året etter gikk John Sebastian ut av Lovin' Spoonful for å bli soloartist. Albumet Revelation: Revolution '69 ble innspilt utan Sebastian, og var gruppens siste studioalbum. 
The Lovin' Spoonful ble valgt inn i Rock and Roll Hall of Fame i 2000.


==== Singelplater ====


== Referanser ==


== Kilder ==
Denne artikkelen bygger på den nynorske wikipedia-utgaven. 


== Eksterne lenker ==
(en) Offisielt nettsted 
(en) The Lovin' Spoonful – kategori av bilder, video eller lyd på Commons 
(en) The Lovin' Spoonful på Apple Music 
(en) The Lovin' Spoonful på Discogs 
(en) The Lovin' Spoonful på MusicBrainz 
(en) The Lovin' Spoonful på Spotify 
(en) The Lovin' Spoonful på Songkick 
(en) The Lovin' Spoonful på Last.fm 
(en) The Lovin' Spoonful på AllMusic 
(en) The Lovin' Spoonful på Facebook 
(en) The Lovin' Spoonful på Myspace
Lykling

Lykling (historisk: Løkling) er en bygd i Bømlo kommune i Vestland fylke, Norge. Tettstedet ligger på den sørvestlige delen av øya Bømlo. Landsbyen er ca. 12 kilometer (7.5 miles) nord for tettstedet Langevåg og ligger innerst i Lyklingfjorden, en liten bukt ved Nordsjøen i vest.
Lykling er blitt en populær turistattraksjon, hovedsakelig på grunn av sin historie med omfattende gullgruvedrift. Oppdagelsen av gull i 1862 av en ung gjeter, førte til utbygging i området. Tre store selskaper sto for virksomheten, hovedsakelig finansiert og drevet av engelske forretningsmenn.
I tillegg til gruvekonstruksjoner ble to hoteller, et hotellskip, flere bakerier, Lykling kirke, og en rekke butikker bygget. På det meste var arbeidet det rundt 500 mennesker i disse gruvene. Gruvevirksomheten startet i 1882 og endte i 1910. I løpet av disse 28 årene ble det fjernet over 250 kilo (£ 550) rent gull i denne perioden.


== Referanser ==
Africa (navn)

Africa er et engelsk og spansk fornavn for begge kjønn, hovedsakelig brukt som kvinnenavn.


== Etymologi ==
Navnet Africa er på engelsk brukt med referanse til kontinentet Afrika. Dette navnet har latinsk opprinnelse fra africa terra, «landet til afri». Afriene var en stamme i området rundt Karthago. Opprinnelsen til stammenavnet kan kobles til det fønikiske afar, «støv». Andre foreslåtte opprinnelser er latinske aprica, «solfylt», og greske aphrike, «uten kulde».
África er en spansk form av navnet. Det er ofte gitt med referanse til Vår Frue av Afrika (spansk: Nuestra Señora de África), skytshelgenen for den spanske enklaven Ceuta i Nord-Afrika. 
Àfrica er en katalansk form av navnet.
Africa er også en anglifisert form av irske Aifric, som muligens betyr «behagelig».


== Utbredelse ==
Tabellen nedenfor gir en detaljert oversikt over populariteten til kvinnenavnet Africa og varianter av dette i noen av de landene hvor statistikk er tilgjengelig.
Tabellen nedenfor gir en detaljert oversikt over populariteten til mannsnavnet Africa og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listene er ordnet kronologisk etter fødselsår.


=== Kvinner ===
África de las Heras (1909–1988), spansk-sovjetisk spion
Miriam Makeba (1932–2008), sørafrikansk sanger kjent som Mama Afrika
África Pratt (født 1946), marokkansk-spansk skuespiller
África Gallego (født 1972), spansk sanger
África Zavala (født 1985), meksikansk skuespiller og modell
África Gozalbes, spansk artist
África Luca de Tena, spansk skuespiller


=== Menn ===
Africa Tsoai, sørafrikansk skuespiller


== Referanser ==


== Eksterne lenker ==
(en) Behind the Name: Africa
(en) Think Baby Names: Africa
Michael Larabel

Michael Larabel er grunnleggeren av Phoronix, en internettside som behandler nyheter om Linuxkjernen. Han er også direktør som programvareutvikling for Reside@HOME.I tillegg er han også skribent i Fedora News og Linux+DVD Magazine og er taler ved konferanser som Southern California Linux Expo.


== Referanser ==
Nader Khademi

Nader Khademi (født 17. september 1986 i Iran, oppvokst på Kløfta i Norge) er en norsk skuespiller. Han er utdannet skuespiller ved Kunsthøgskolen i Oslo (2007–2011) og er fast ansatt ved Nationaltheatret. Khademi er kjent fra en rekke tv-serier, blant andre Kielergata, Heimebane, Heksejakt og Hjem til jul.


== Bakgrunn ==
Khademi er født i Iran, men familien flyttet til Norge da han var barn. Siden vokste han opp på Kløfta på Romerike. Han utdannet seg til skuespiller ved Teaterhøgskolen ved Kunsthøgskolen i Oslo og var ferdigutdannet i 2011. Samme år fikk han fast tilsettelse ved Nationaltheatret i Oslo, som den første fast ansatte med flerkulturell bakgrunn, født utenfor Norge. Han hadde sin første arbeidsdag 15. november 2011 og debuterte med forestillingen Twilight Bar i januar 2011.
Han har medvirket i en rekke andre sceneoppsetninger, blant andre Håndtering i Spokane, Baby, Demoner, Peer Gynt og Vildanden. Han spilte også i Først blir man jo født ved Studentteatret Teater Neuf. Han ble i 2015 nominert til Heddaprisen i klassen for beste mannlige medspiller for rollen som brudgommen og andre i Peer Gynt ved Nationaltheatret i 2014. For rollen som den onde torpedoen Rochefort i Folketeaterets oppsetning av De tre musketerer ble han nominert til Komiprisen 2015 i klassen årets gjennombrudd.Han har også hatt en rekke roller i film og fjernsyn, blant andre TV-seriene Det tredje øyet, Mammon 2, Heimebane og Hjem til jul. For sin rolle i filmen Ninjababy fra 2021 vant han Amandaprisen 2021 i klassen beste mannlige birolle. Han ble nominert til Gullruten 2022 i klassen beste skuespiller for NRK-serien Jordbrukerne.Khademi er med i friteatergruppen Fjerdeklasses Produksjoner og Det sporadiske filmkollektivet, og han har vært tilknyttet The Line Dance Company.


== Filmografi ==


=== Film ===
2021: Tre nøtter til Askepott
2021: Ninjababy
2020: Dianas bryllup
2020: Fjols til fjells
2019: Hjelperytteren


=== Fjernsyn ===
2021: Jordbrukerne
2021: Velkommen til Utmark
2020–2021: Fjols til fjells
2020: Farfar
2020: Heksejakt
2019: Hjem til jul
2019: Beforeigners
2018–2019: Heimebane
2018: Kielergata
2018: Match
2017: Melk
2016: Det tredje øyet
2016: Mammon
2014–2015: Kampen for tilværelsen
2015: Mysteriet på Sommerbåten


== Sceneopptredener ==


=== Nationaltheatret ===
Roller i oppsetninger ved Nationaltheatret:
2019: Vi må snakke om Faust
2017: Don Juan – Sganarelle
2016: Vildanden + En folkefiende - Enemy of the duck – Hjalmar Ekdal
2014: Peer Gynt – brudgommen Mads Moen, motetrollet Jan Thomas, Den magre
2014: Doktor Proktors prompepulver – Truls
2014: Demoner 2014 – Malik
2013: OMsorg
2013: Ronja Røverdatter – Vesleklippen, Grådverg, Rumpenisse
2013: Baby – Ric
2012: Håndtering i Spokane
2012: Twilight Bar – Henry/Fornyingsministeren


=== Andre scener ===
2016: En midtsommernattsdrøm (Riksteatret) – Puck/Egevs
2015: De tre musketerer (Folketeateret)
2012: Først blir man jo født (Studentteatret Teater Neuf) – Axel
2011: Lærere for livet (Oslo Nye Teater) –Thomas (lærer)


== Referanser ==


== Eksterne lenker ==
(en) Nader Khademi på Internet Movie Database 
(en) Nader Khademi hos The Movie Database
Skatefamilien

Skatefamilien er en gruppe med ekte skater som omfatter de alle fleste skatene, over 200 arter. Alle de 7 norske artene finnes i denne familien. Den deles i to underfamilier, de hardnesede (Rajinae) og de bløtnesede skatene (Arhynchobatinae).


== Vern ==
Skater vokser langsomt og blir sent voksne, og har følgelig lav reproduksjonsrate. De er derfor sårbare for overfiske, fordi bestanden tar seg så langsomt opp igjen. Mange steder i verden er det synkende bestander på grunn av fiske. Skaten Raja laevis er  av Verdens naturvernunion.  ansett for å være sterkt nedfisket. For mange andre arter mangler det data til å kunne fastslå situasjonen. In 2010 la Greenpeace til Dipturus laevis, Rostroraja alba, Atlantoraja castelnaui og Leucoraja melitensis til sin rødliste for sjømat, og alle er i dag ansett for truet eller kritisk truet grunnet fiske.


== Skater i Norge ==
I Norske farevann er det syv skatearter, som alle tillhører skatefamilien. Disse er:

Piggskate, Raja clevata
Kloskate, Amblyraja radiata
Rundskate, Rajella fyllae
Hvitskate, Rajella lintea
Storskate, Dipturus batis
Spisskate, Dipturus oxyrinchus
Nebbskate, Leucoraja fullonica


== Slekter ==
Det er registrert 30 slekter i skatefamilien.Hardnesede skater

Amblyraja
Anacanthobatis
Breviraja
Cruriraja
Dactylobatus
Dipturus
Fenestraja
Gurgesiella
Indobatis
Leucoraja
Malacoraja
Neoraja
Okamejei
Raja
Rajella
Rostroraja
Sinobatis
ZearajaBløtnesede skater

Arhynchobatis
Atlantoraja
Bathyraja
Brochiraja
Irolita
Notoraja
Pavoraja
Psammobatis
Pseudoraja
Rhinoraja
Rioraja
Sympterygia


== Referanser ==


== Eksterne lenker ==
(en) Skatefamilien – oversikt og omtale av artene i WORMS-databasen 
(en) Skatefamilien i Encyclopedia of Life 
(en) Skatefamilien i Global Biodiversity Information Facility 
(no) Skatefamilien hos Artsdatabanken 
(sv) Skatefamilien hos Dyntaxa 
(en) Skatefamilien hos Fossilworks 
(en) Skatefamilien hos ITIS 
(en) Skatefamilien hos NCBI 
(en) Kategori:Rajidae – bilder, video eller lyd på Wikimedia Commons 
Rajidae – detaljert informasjon på Wikispecies
Helen Shapiro

Helen Shapiro (født 28. september 1946 i London, England) er en britisk popsanger som slo gjennom tidlig på 1960-tallet.
Shapiro kom fra en mindre bemidlet familie, og de hadde ikke råd til platespiller. Likevel støttet familien opp om å satse på musikk, og Shapiro ble svært tidlig interessert i å synge. Hun hadde en dyp stemme til å være så ung, og ble raskt lagt merke til og ga henne det lite sjarmerende kallenavnet «foghorn» (=«tåkeluren»). Allerede som 14-åring slo Shapiro gjennom med singlen «Don't Treat Me Like a Child» (hun var da 14 år og 5 måneder gammel), som holdt til en 3.-plass. Hun fortsatte suksessen med «You Don't Know» og «Walking Back to Happiness». Begge sikret Shapiro en førsteplass, og viste også at hun hadde en langt rikere og mer utviklet stemme enn andre på hennes alder.Imidlertid var begynnelsen på hitsene også faretruende nære slutten. Hun hadde suksess med sin første single i 1962 med «Tell Me What He Said», men deretter dalte hun nedover på listen. Dette skyldtes delvis uflaks og vanskelige plateselskaper. Hun ble nektet å synge sangen «Misery», som The Beatles skrev for henne, av sitt støtteapparat. Plateselskapet nektet å slippe hennes versjon av «It's My Party» før så lenge etterpå at den allerede var blitt kjent med Leslie Gore. 
Shapiro kom derfor ikke videre som popartist, og satset i stedet for å utvide repertoaret til musicals, showsanger og tilbake til jazz igjen. Hun har hatt flere vellykkede oppsetninger, blant annet i «Oliver!» 


== Referanser ==


== Eksterne lenker ==
(en) Helen Shapiro – kategori av bilder, video eller lyd på Commons 
(en) Helen Shapiro på Internet Movie Database 
(en) Helen Shapiro på AllMovie 
(en) Helen Shapiro hos The Movie Database 
(en) Helen Shapiro på Discogs 
(en) Helen Shapiro på MusicBrainz 
(en) Helen Shapiro på Spotify 
(en) Helen Shapiro på Songkick 
(en) Helen Shapiro på Genius — sangtekster 
(en) Helen Shapiro på AllMusic 
Helen Shapiro - Jim Dawson home page
The Helen Shapiro Friend´s Club
Helen Shapiro
Dánjal Pauli Danielsen (1913–1991)

Må ikke forveksles med Dánjal Pauli Danielsen (1919–2010).Dánjal Pauli Danielsen (født 3. mars 1913 i Miðvágur, død 28. mars 1991) var en færøysk advokat, skribent og politiker (TF).
Han var sønn av bonde, postekspeditør og lagtingsmann Søren Danielsen og hustru Dagmar Joensen. Farbroren var lærer, forfatter og lagtingsmann Mikkjal á Ryggi. Farens søster Henrikke Elisabeth var gift med kjøpmann og lagtingsmann Rasmus Niclasen. Dánjal Pauli Danielsen var oppkalt etter sin farfar, Dánjal Pauli Michelsen, som var bonde og lagtingsmann.Etter folkeskolen i Miðvágur tok han studentereksamen ved gymnaset i Birkerød i 1933 og juridisk embedseksamen ved Københavns Universitet i 1945. Danielsen ble værende i Danmark i noen år etter den andre verdenskrig, hvorpå han dro tilbake til Færøyene for å praktisere som advokat. Danielsen var redaktør i det separatistiske organet 14. september fra juni 1947 til april 1949 og med på å stifte Tjóðveldisflokkurin i 1948. Danielsen og Hanus við Høgadalsá ble partiets første medlemmer av Lagtinget i 1950. Danielsen var innvalgt på Lagtinget fra Vágar, og satt frem til 1958.Danielsen utgav en rekke artikler om juridiske spørsmål, reiseskildringen Í Íslandi summarið 1977 i 1978, Búskapur, søguliga lýstur i 1989 og den historiske romanen Hvørt við sínar náðir i 1990. For romanen ble han tildelt M.A. Jacobsens Heiðursløn for skjønnlitteratur i 1990.


== Referanser ==


== Litteratur ==
Danielsen, D.P. (1978). Í Íslandi summarið 1977 (færøysk). Tórshavn: Røðin. OCLC 247534561. 
Danielsen, D.P. (1989). Búskapur, søguliga lýstur (færøysk). Fríu Føroyar. OCLC 466629938. 
Danielsen, D.P. (1990). Hvørt við sínar náðir (færøysk). Tórshavn: Forlagið Fannir. OCLC 28066037.
Sara & Arash

Sara & Arash er en norsk hiphop-duo bestående av søskenparet Sara Safartabar (født 1991) og Arash Safartabar (født 1992) fra Kristiansand. 
I 2013 ga Sara & Arash ut låta Slipp mæ fri. Året etter kom singelen Bittersøt. Sommeren 2014 opptrådte de på Palmesus og Hovefestivalen, sistnevnte etter å ha vunnet spillejobben som premie i konkurransen «Hoveslaget». Tredjelåta Kommer oss imellom ble utgitt i november 2014. Arash uttalte i forbindelse med utgivelsen til NRK Sørlandet at sangen «[...] handler om hverdagsrasisme, fordommer og stereotypi». I august 2015 opptrådte Sara & Arash på Rådhusplassen i Oslo under Melafestivalen, og spilte samme kveld to sanger live i radioprogrammet Jungeltelegrafen på NRK P2. I 2017 ga søskenparet ut dobbelsingelen Danse danse / Måten du gjør det, med en tilhørende kortfilm. I 2020 signerte de med Sony Music, og påfølgende år ga de ut albumet GLITTERGLITCH.
Duoen har beskrevet sitt musikkuttrykk som melodisk og inspirert av foreldrenes persiske bakgrunn.


== Medlemmer ==
Sara Safartabar (født 1991), vokalist
Arash Safartabar (født 1992), vokalist


== Diskografi ==


=== Singler ===
Slipp mæ fri (2013)
Bittersøt (2014)
Kommer oss imellom (2014)
Danse danse / Måten du gjør det (2017)
Kanke no for det / Hva nå (2018)
Golli Golli (2020)
Ser på meg (2020)
Kløverfire (2021)
Mastam (2021)


=== Album ===
Smiler Tårer (2018)
GLITTERGLITCH (2021)


== Referanser ==


== Eksterne lenker ==
(en) Sara & Arash på Spotify 
Sara & Arash på Facebook 
Sara & Arash på Instagram 
saraogarash.no Arkivert 4. mars 2016 hos Wayback Machine.
Sara & Arash hos NRK Urørt
Leelah Alcorn

Leelah Alcorn (født 15. november 1997, død 28. desember 2014) var en amerikansk transjente som begikk selvmord etter å ha blitt utsatt for grov transfobi av sin egen familie. Hun delte et selvmordsbrev på nettstedet Tumblr, noe som vakte internasjonal oppmerksomhet.


== Liv ==
Leelah Alcorns dåpsnavn var Joshua Ryan Alcorn. Hun vokste opp i en konservativ kristen familie i Cincinnati i Ohio. Som 14-åring kom hun ut som transperson til foreldrene sine, Carla og Doug Alcorn. Foreldrene støttet ikke Leelah i at hun var transperson, av religiøse grunner. De sendte Leelah til en kristen-basert omvendelsesterapi der de forsøkte å få henne til å avvise kjønnsidentiteten sin og akseptere kjønnet hun ble tildelt fra fødselen av. Leelah Alcorn var også interessert i noen gutter i klassen sin, og da foreldrene fikk vite det, ble hun nektet å gå ut ut i fem måneder og fikk ikke bruke sosiale medier.


== Død ==
Den 28. desember 2014 begikk Leelah Alcorn selvmord ved å gå ut på en motorvei. Hun ble påkjørt av en lastebil. Familien til Leelah Alcorn holdt begravelsen privat på grunn av at de mottok så mange trusler.Leelah Alcorns mor, Carla Wood Alcorn, publiserte en beskjed på Facebook. Hun skrev: «Min 16 år gamle sønn, Joshua Ryan Alcorn, vendte hjem til himmelen denne morgenen. Han var på en tidlig morgentur og ble påkjørt av en lastebil. Takk for meldingene og omsorgen dere har gitt oss. Husk å be for oss».Carla Alcorns melding ble slettet i ettertid og Facebook-kontoen har blitt privat. 30. desember ble det holdt en liten minnestund for Leelah Alcorn før Kings Highs basketballkamp.


== Referanser ==
Johann Roppen

Johann Roppen (født 29. juni 1967 i Bergen) er en norsk professor i journalistikk. Han er fra 1. august  2015 rektor ved Høgskulen i Volda.


== Biografi ==
Johann Roppen kommer fra Flø i Ulstein kommune. Han gikk på Ulstein vidaregåande skule og seinere på Møre og Romsdal distriktshøgskole, Volda og Universitetet i Bergen. Doktorgradsprosjektet hans handla om mediekonsentrasjon og journalistikk i Norge med Orkla Media som case.Han har arbeidet som journalist i Vikebladet, som rådgiver i Eierskapstilsynet for media, forskningsleder ved Møreforsking og i undervisnings- og forskningsstillinger ved Høgskulen i Volda. Han var FoU-rådgiver ved Høgskulen i Volda 2013-2015.  


== Verv ==
Leder for Sunnmøre mållag (1990-1991)
Medlem av Mediestøtteutvalet, Norge (2010)
Medlem av Mediestøtteudvalget, Danmark (2011)
Leder i Volda Turn og Idrottslag fotball (2011-2012)
Leiar i Volda Idrettsråd (2014-2016)


== Referanser ==


== Eksterne lenker ==
(no) Publikasjoner av Johann Roppen i forskningsdokumentasjonssystemet CRIStin
(no) Publikasjoner av Johann Roppen i BIBSYS
Johann Roppen på Høgskulen i Voldas nettsider